*Projekts*

MINISTRU KABINETA SĒDES PROTOKOLLĒMUMS

Rīgā Nr. 2012.gada .\_\_\_\_\_\_

.§

**Par Informatīvo ziņojumu par sabiedrības saliedēšanu,
nacionālās identitātes un valsts valodas pozīcijas nostiprināšanu**

1. Kultūras ministrijai iekļaut valdībā konceptuāli atbalstītos Informatīvā ziņojuma 3.pielikuma pasākumus Nacionālās identitātes, pilsoniskās sabiedrības un integrācijas politikas pamatnostādņu 2012.–2018.gadam ieviešanas Rīcības plānā 2012.–2014.gadam un sagatavot grozījumus iesniegšanai noteiktā kārtībā Ministru kabinetā līdz š.g. 1. jūlijam.

 2. Jautājumu par finansējuma piešķiršanu plānotajiem pasākumiem, kurus valdība ir konceptuāli atbalstījusi, lemt vienlaicīgi ar grozījumu apstiprināšanu Nacionālās identitātes, pilsoniskās sabiedrības un integrācijas politikas pamatnostādņu 2012.-2018.gadam ieviešanas Rīcības plānā 2012.-2014.gadam.

3. Atbalstīt līdzekļu piešķiršanu 203 500 LVL apmērā 2012.gadā no valsts budžeta programmas „Līdzekļi neparedzētiem gadījumiem”, lai nodrošinātu Informatīvā ziņojuma 3.pielikumā iekļauto pasākumu īstenošanu:

3.1. Kultūras ministrijai 99 000 LVL apmērā, lai īstenotu:

* + 1. 1.aktivitātes 8.pasākumu „Lasīšanas veicināšanas programma „Bērnu un jauniešu žūrija” Latvijas pašvaldību publiskajās bibliotēkās, diasporā un mazākumtautību skolās” – 50 000 LVL Latvijas Nacionālajai bibliotēkai;
		2. 5.aktivitātes 3.pasākumu „Atbalsts diasporas latviešu dalībai XXV Vispārējo latviešu Dziesmu un XV Deju svētkos” – 27 000 LVL Kultūrizglītības un nemateriālā mantojuma centram;
		3. 8.aktivitātes 1.pasākumu „Kultūras programma Latgalē” – 22 000 LVL Valsts Kultūrkapitāla fondam.
	1. Sabiedrības integrācijas fondam 104 500 LVL apmērā, lai īstenotu 1.aktivitātes 9.pasākumu „Latvijas NVO fonda programma sabiedrības saliedēšanai”:

(a) Ārpusskolas pasākumu programma, lai veicinātu sadarbību starp dažādu tautību skolēniem, t.sk. starp ārzemēs dzīvojošiem latviešu bērniem un jauniešiem.

(b) Apmaiņas programma latviešu un mazākumtautību bērniem un jauniešiem.

4. Kultūras ministrijai un Sabiedrības integrācijas fondam divu nedēļu laikā normatīvajos aktos, kas reglamentē valsts budžeta līdzekļu piešķiršanas kārtību neparedzētiem gadījumiem, noteiktajā kārtībā iesniegt izskatīšanai Ministru kabineta rīkojuma projektu par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”.

Ministru prezidents V.Dombrovskis

Valsts kancelejas direktore E.Dreimane

Iesniedzējs:

Ministru prezidents V.Dombrovskis

Vīzē:

Pārresoru koordinācijas centra
vadītāja vietniece Rudīte Osvalde

28.05.2012 16:00

294

S.Sniķere, 67082992

Sigita.snikere@mk.pkc.gov.lv